JohanHeinsen/ENO huggingface dataset:
Aalborg Stiftstidende, 1845-11-10
Aalborg, den 10de November. Idet vi med Glæde, imødesee de vistnok heldige Resultater, som den nye, forbedrede Jndretning af Almue- og Borgerskolen vil give, er det os tillige kjært at kunne henlede Publicums Opmærksomhed paa et privat Foretagende, som nøie slutter sig dertil. Vi mene hermed den af to af Skolens Lærere (Gjerum og Magnussen) projecterede og i dette Blad tidligere anmeldte Aftenskole for Haandværkere, i hvilken der efter de Oplysninger, vi have faaet, vil blive underviist i geometrisk Tegning, Tydsk, Regning og Skrivning, og hvor der saaledes vil blive givet den unge Haandværker Leilighed til imod en ringe Betaling at uddanne sig videre i de Fag, der ikke alene ere ham nyttige i hans Arbeide, men tillige nødvendige for ham som dannet Borger. Vi tvivle ikke paa, at de to unge Mænd, som saaledes imødekomme et hos Mange næret Ønske, have den fornødne Duelighed dertil, og de ere dertil saa meget mere skikkede som det er dem, hvem Borgersønnens tidligere Opdragelse er overgiven, saa at det altsaa maa ligge i deres egen Jnteresse, at de i enhver Retning søge at hæve den Stands Medlemmer, for hvis Dannelse deres Virksomhed er bestemt. Det er her Haandværksmesteren, som skal opmuntre de Yngre til med Jver at gribe denne Leilighed; og vi tvivle ikke paa, at der ere Mange, som have indseet en saadan Skoles Gavnlighed og derfor ville virke for dens Fremvæxt. – En anden særdeles nyttig Underviisningsindretning har ogsaa paa heldig Maade udviklet sig her i Byen, nemlig den Aftenskole for Handelselever, som Hr. Kjøbmand O. Chr. Green har Fortjenstligheden af at have indstiftet og med egen Omhu pleiet og ledet, og som nu er gaaet over til d'Hr. Jnstitutbestyrer Albrectsen, Børresen og Simonsen, hos hvem den ikke mindre befinder sig under kyndig end omhyggelig Ledelse. Læregjenstandene ere de for den vordende Handlende nødvendige Discipliner og viere overbeviste om, at vor Kjøbmandstand erkjender Nødvendigheden af, ikke blot ved Pult og Disk at lære Handelens Kjøbe- og Udsalgspraxis, men tillige at forskaffe de Unge, som skulle bane sig Fremtiden paa den commercielle Vei, Grundlaget til den fornødne theoretiske Jndsigt og tidssvarende Dannelse. Vi ønske saaledes dette, som det nu tør antages, grundfæstede nyttige Jnstitut al mulig fremtidig Understøttelse og Udvidelse. J det Hele er det en sand Glæde at see, med hvilke betydelige Skridt Underviisningsvæsenet her i Byen i et kort Tidsrum er gaaet fremad og, som vi haabe, i Cathedralskolens forestaaende fuldstændige Gymnasialudvidelse, ikke længe skal vente paa det for hele denne Provindsdeel saa vigtige høiere Uddannelsesmiddel, hvorved det vil gaae sin sande Fuldendelse imøde.
Aalborg Stiftstidende, 1845-11-10
Jfølge Annonce fra Stiftsøvrigheden for Viborg Stift, vil, overeensstemmende med allerhøieste Resol. af 26de Aug. 1844 og senere modtagne Resolutioner fra det kgl. danske Cancelli, det Seminariefonden tilhørende Fæstegods i Rinds, Sønderlyng og Nørlyng Herred blive forsøgt bortsolgt til Arvefæste ved offentlig Auction.
Aalborg Stiftstidende, 1845-11-10
Ifølge Beretninger fra Randers er Kjøbmand J. C. Borups Gaard ved sidste Jldebrand lagt i Aske, hvorimod man var saa heldig at afværge Jldens videre Udbredelse. Kun det ligeoverfor beliggende Raadhuus blev lidet beskadiget. Jlden var opkommet i Tobaksfabrikken. Den afbrændte Gaard hørte til Byens ældste og havde et næsten klippefast Udseende. Den skal i ældre Tid have været Gildeskraabygning og manget Glas gammel Randers Dobbeltøl har skummet deri.
Aalborg Stiftstidende, 1845-11-10
- Dampskibet "Iris" afgik igaar Form. Kl. 8 herfra, under gjensidig Salut fra Skib og Land, og lignende Hilsen ved Hals, til Aberdeen. Hele Sydposten for idag (Hamborger Brevpost af Torsdag Fredag samt Kjøbenhavns Brev- og Pakkepost af Fredag=Løverdag) manglede endnu ved Avisens Slutning Kl. 12 1/2. Vi forstaae ikke, hvad der dennegang kan have voldet en saadan Sinkelse, ligesom det i det Hele er ubehageligt, at Brevposten, som vi for altid havde Mandag Morgen, siden dens Forening med en Pakkepost nu kommer sildigere hertil.
Aalborg Stiftstidende, 1845-11-10
Copulerede. I Faaborg: Sognepræst for Rynkeby og Revninge, Mag. Art. Karsten Friis Wiborg og Jfr. Laura Krøyer.
Aalborg Stiftstidende, 1845-11-10
Handels- og Skibsefterretninger. Til Odense Heste- og Qvægmarked den 6te de, har der været en overordentlig stor Tilførsel af Korn og Fedevarer. For Hvede betaltes 7 Rbd. 3 Mk. a 8 Rbd. pr. Tde.; flere hundrede Tønder Rug bleve betalte med 5 Rbd. 4 Mk. a 5 Rbd. 5 Mk. pr. Tde.; Tradet Byg kostede 26 a 27 Mk. og bradet Dito 24 Mk. pr. Tde., Havre 18 a 19 Mk. og Ærter 6 Rbd. a 6 Rbd. 2 Mk. pr. Tde.; Bønder=Smør blev betalt med 13 Rbd. pr. Fjerd., 19, 20 og 21 Mk. pr. Halvotting; hele Gjæs kostede 11 a 12 Mk., udtagne Do. 8 a 9 Mk. pr. Stk. – Naar man til Ovenstaaende overveier de høie Priser paa Brænde samt flere Nødvendighedsartikler, saa ligger vistnok heri en Opfordring for Enhver, som har Evne dertil, at bidrage Sit til, itide at sikkre trængende Medborgere Livets første Fornødenheder for (O. Th. Av.) en moderat Priis. Udbetalingen af det første Udbytte af Nationalbankens Actier efter 27 Aars Virksomhed, begynder idag (Mandag) og de paafølgende Dage. En Pengesum af omtrent 2/3 Million Rbd. vil derved komme i Circulation. Tænker man sig blot 15 Aar tilbage, da man neppe vilde risquere at give 25 eller 30 Rbd. for en Actie, da maae de nærværende Re(Berl. T.) sultater forekomme os meget mærkelige.
Aalborg Stiftstidende, 1845-11-10
Dampskibet "Sultan, der i Søndags gjorde en Lystfart til Helsingør, tilbagelagde denne Fart trods den temmelig stærke Blæst og stik Modvind i 2 1/2 Time. Tilbagetouren gjordes, uagtet den lidte Skade i Helsingørs Havn, i kun2 1/2 Time, Dampskibet er nydeligt og beqvemt indrettet, og har baade en rolig og hurtig Gang. Efterretninger til Hr. Lundt gjøre det utvivlsomt, at det ved Agger Canal omdrevne Dampskibsvrag er det, efter al Sandsynlighed i Orcanen den 21de October i Nordsøen total forliste, Damp(Berl. T.) skib "Victoria.)¬
Aalborg Stiftstidende, 1845-11-10
J Lyngdal Sorenskriver i Norge er afsagt Dom i en famens Sag imod et Antal Personer for at have strandsat et Skib den 9de Novbr. f. A., og er en Styrmand Halvor Abrahamson for bedragerisk Handlemaade og Udsagn, samt Meeneed idømt 8 Aars Straffearbeide, 4 Mand for usandt Udsagn under Eedstilbud, resp. 14 til 20 Dages Vand- og Brødsstraf, en Lods afsat fra sin Bestilling og idømt 1 Aars Strafarbeide og 2 andre Personer ligeledes idømte 1 til 3 1/2 Aars Straffearbeide. Det strandsatte SkibsFører og Hovedmanden for Besvigelsescomplottet, Capitain Weibel, som havde aflivet sig i Arresten, er ved Undersøgelsen ogsaa befunden skyldig.
Aalborg Stiftstidende, 1845-11-10
J Natten til Tirsdag er et amerikansk Barkskib, fra Riga, med Hamp, kommet paa Grund ud for Avedøre Holme ved Jndløbet til Kallebostrand. Skibet er senere kommet af Grund og ved et Dampskib buxeret til Kjøbenhavn. (Berl. T.)
Aalborg Stiftstidende, 1845-11-10
Reisende. Ankomne. Med Pakkeposten igaar, fra Flensborg: Hr. Duysen; fra Randers, Kjøbmændene Hoff og Henrichsen; fra Hobro. Jfr. Flørness. – Afreiste. Med Pakkeposten i Løverdags, til Aarhuus: Hr. Konnerup; til Rendsborg: Forpagter Overbeck. Med Dagvognen igaar, til Hobro, Frøken Lüttichau, Jfr. Blicher, Pigen Ane Marie Toft; til Aarhuus: prakt. Læge Reiersen, Restaurateur Hoff, Jfr. Christensen. Med Pakkeposten idag, til Hjørring: Capitain v. Gedde; til Frederikshavn: Hr. Henschel. Døde. Jørgen Bruuns Søn, Steenberg Bernhard, 6 A.; Krigsassessor Jens Peter Poulsen Kold, 59 A.; Skomager T. B. Jessen, 73 A.; Glashandler Johannes Paul, Birckle; F. R. Dosts Datter, Louise, 5 A.; Alle i Kjøbenhavn. Forhenv. Farver i Svendborg, Peder Paulsen, i Brudager. Lods Kai Johannes Fellum, 92 A., i Helsingør.
Aalborg Stiftstidende, 1845-11-10
Bekjendtgjørelser. Min kjære Hustru, Kirsten Christensdatter, bortkaldtes igaar af Livets og Dødens Herre til Evighedens Fred. Over hendes Bortgang sørge med mig hendes Børn og Børnebørn. Hendes Livs Dage bleve 77 Aar og i 41. af disse var hun mig en trofast Ægtefælle, derfor bekjendtgjør jeg med Smerte hendes Død for fraværende Slægt og Venner. Aalborg, den 6te November 1845. Claus Schjønning, Bager.
Aalborg Stiftstidende, 1845-11-10
Theatret i Aalborg.
Aalborg Stiftstidende, 1845-11-10
Onsdagen den 12te November opføres: Axel og Valborg, Tragoedie i 3 Acter af Adam Oehlenschlager.
Aalborg Stiftstidende, 1845-11-10
Fredagen den 14de November: Formynder og Myndling, Skuespil i 1 Act af Scribe. Derefter: En Fødselsdag i Slutteriet, Vaudeville af Th. Overskou.
Aalborg Stiftstidende, 1845-11-10
Næste Forestilling gives Søndagen den 16de November. Orlamundt, p. t. Selskabets Bestyrer. Paussene.
Aalborg Stiftstidende, 1845-11-10
Det store Panorama, som forevises i Klostersalen, bliver endnu at see med flere nye Forandringer, hvoriblandt Slaget ved Jsly 1844, til førstk. Mandag, den 17de dennes, bestemt for sidste Gang, da Salen, formedelst Brugen til Gymnastik, ikke længere kan overlades. Det forevises hver Sognedag fra Kl. 10 Form. til Kl. 1 og fra 5. Efterm. til 9 Aften, Søndagen fra 5 til 9 Aften. Prisen, er for Voxne 24 s. (Børn det Halve). De nye Stykker forevises første Gang Onsdagen den 12te dennes. Speth & Jørgensen.
Aalborg Stiftstidende, 1845-11-10
En fiink og rask Dreng med gode Skolekundskaber kan strax blive antagen i Handelslære hos Nic. Brasch & Bastrup i Hobro.
Aalborg Stiftstidende, 1845-11-10
Bekjendtgjørelse den Kongelige Direction for Qvarantaine Foranstaltningerne. De Lande, Stæder og Øer, som efter de sidste til Directionen indkomne officielle Beretninger indtil videre ansees for pestagtig smittede ere: a) New=Orleans (af guul Feber). b) Tripolis, c) Alexandria, d) Damiette, e) Constantinopel. f) Tunis. g) Marocco. h) Smyrna. i) Øen Candia. For mistænkte Havne og Steder ansees indtil videre: a) Alle tyrkiske og græske Havne, med Undtagelse af de som smittede foranførte. b) Det africanske Barbaries øvrige Havne og Steder.
Aalborg Stiftstidende, 1845-11-10
Alle andre Havne og Øer i og udenfor Europa blive at ansee som umistænkte. Kjøbenhavn, i den kongelige Direction for Qvarantaine Foranstaltningerne, den 31te October 1845. Steinmann. H. Holsten. Thonning. Bræstrup. Skibsted. Dahl.
Aalborg Stiftstidende, 1845-11-10
Aalborg Paquet, Skipper H. F. Petersen, afseiler sidst i denne Uge til Kjøbenhavn, og medtager Fragtgods. Vedkommende behage at henvende sig til Skibet, som ligger ved Toldbodbryggen. Fuldmægtig Wesenberg paatager sig at hæve Udbyttet af Bankactier og at lade de Actierne paa skrevne Transporter notere ved Banken.
Aalborg Stiftstidende, 1845-11-10
En ung Dame ønsker snarest muligt hos en dannet Familie paa Landet, imod Betaling for Opholdet, at lære Landhuusholdningen og Meierivæsenet. Billetter, hvori Betalingen ønskes opgiven, bedes af herpaa Reflecterende indsendte til denne Tidendes Comptoir, mrkt. Altp.
Aalborg Stiftstidende, 1845-11-10
Hvor en confirmeret, flink Dreng strax eller til Mai n. A. kan blive anbragt i en Manufacturhandel anvises af Jacob Philipson.
Aalborg Stiftstidende, 1845-11-10
At jeg med min Tobaksfabrik er flyttet til min Gaard Nr. 608 paa Nørregade, tidligere tilhørende afdøde Bødkermester Dochedahl, tillader jeg mig at tilkjendegive for Dhrr. Handlende, der hidtil godheds fuldt have interesseret sig for mit Fabrikat.
Aalborg Stiftstidende, 1845-11-10
Boutiks=Udsalget forbliver foreløbigt som hidtil i Hr. Redacteur Bernhard Ree's Gaard. Aalborg, den 27de October 1845. N. Poulsen.
Aalborg Stiftstidende, 1845-11-10
Undertegnede, der er flyttet fra Vesterraa og boer nu paa Gravensgade 129, hos Skrædermester Eilersgaard, er forsynet med forgyldte Rammer, Speile, ReflectionsSpeile og Diamanter til forskjellige Priser, faaes hos Glarmester L. Christensen. Tobaksfabriken i Hjørring.
Aalborg Stiftstidende, 1845-11-10
Fra min, med kongelig allernaadigst Tilladelse her anlagte, Tobaksfabrik, leveres saavel fine som ordinaire skaarne og spundne Tobakker, Etablissementet, der i Henseende til Fabricationen bestyres af en duelig Laugmester, har sit Udsalg i Enkemadame Hüches iboende Gaard og i min Boutique paa Östergade. Handlende tilstaaes saadanne Vilkaar, som almindeligviis finder Sted ved Salg en gros. Hjørring, den 30te October 1845. Chr. H. Nielsen.
Aalborg Stiftstidende, 1845-11-10
Spillekort. Fine, extra fine og ordinaire Spillekort bekommes til Fabrikpriser. Brugte Kort tages til Bytte samt kjøbes i Den Ree'ske Boghandel.
Aalborg Stiftstidende, 1845-11-10
Mine nye Varer ere nu hjemkomne og findes i betydeligt Udvalg af alle Slags.
Aalborg Stiftstidende, 1845-11-10
Ældre uldne og andre Varer sælges stedse under almindelige gangbare Priser hos J. S. Schiørring. tiets 1110 Slet, 10 Sier 19.
Aalborg Stiftstidende, 1845-11-10
Fra et Fabrik=Huus er givet mig i Commission: 2 Prove=Lager i de nyeste paabegyndte Uld, Silke= og E Perle=Broderier af alle mulige Slags, som Tirsdag, Onsdag og Torsdag, den 11te, 12te og 13de dennes, henligge 9 hos mig til Eftersyn, og hvorefter Bestillinger modtages i 9 til promte Udførelse.
Aalborg Stiftstidende, 1845-11-10
Enhver, som interesserer sig for disse Arbeider, ville behagelig hos mig, paa ovennævnte 3de Dage, tage Pro verne i Øiesyn, da Tiden alene er indskrænket dertil; det bemærkes, alle Arbeiderne tre paabegyndte og leveres til2 bestemte Priser her, med alt Tilbehør, til Fuldendelse. Aalborg, den 10de November 1845. C. Herskind. Jomfru Annegade. det Steere. 10000100000 c och Gode Riiskurve faaes atter hos Salmenius.
Aalborg Stiftstidende, 1845-11-10
En solid Kjøber til en lille Landeiendom tæt ved Aalborg anvises af Undertegnede. Kjærs Mølle, den 7de Novbr. 1845. Jngstrup.
Aalborg Stiftstidende, 1845-11-10
Gulvtøi, 1 1/2 Alen bredt, af tyk og durabel Bonitet, faaes billig hos B. H. Cohn.
Aalborg Stiftstidende, 1845-11-10
Nye curlandske Sengefjer og Duun af prima Qvalitet er nylig arriveret og udsælges billig af F. W. Stiger.
Aalborg Stiftstidende, 1845-11-10
Almanakker for 1826, faaes hos Undertegnede, at 100, 7 Rbd. 1 Mk. 12 s., 50, 3 Rbd. 3 Mk. 14 s., 25,1 Rbd. 4 Mk. 15 s., Dus. 5 Mk. 4 s. Rottbøll Sadolin, Boghandler og Bogbinder.
Aalborg Stiftstidende, 1845-11-10
Bekjendtgjørelse. Ifølge modtagen Indberetning er der i Tidsrummet, fra den 21de til den 28de i forrige Maaned paa Hvetbo Herreds Forstrand inddrevet af Havet en stor Mængde løst Gods, bestaaende deels af Vragstykker, deels af Trælast, saasom nogle Skibsbaade, forskjellige Slags Bord, Planker, Fyrrestokke, Spire, Bjelker &c. Det Jnddrevne er uden Navn eller kjendeligt Mærke, naar undtages, at paa nogle af Bjælkerne foruden endeel Nummere er indhugget Bogstaverne H V. og at en paa Blokhuus Strand indkommen grønmalet Spand er mærket "Merlin. Eieren eller Eierne til det saaledes Jnddrevne indkaldes herved sub poena præclusi & perpetui silentii, med Aars og Dags Varsel, til for Amtet at godtgjøre deres Eiendomsret. Hjørring Amt, den 6te November 1845. C. Holsten.
Aalborg Stiftstidende, 1845-11-10
Onsdagen den 12te Novbr., Form. Kl. 10, lader Skolevæsenet bortsælge ved offentlig Auction paa Budolphi Kirkegaard: endeel gamle Skoleborde og Bænke, gammelt Tømmer, Brædder, 2 Skrivepulte, Muursteen, Tagsteen, Kampesteen m. m., mod Betaling ved Hammerslaget til Skolevæsenets Kasserer, Hr. Kjøbmand O. Chr. Green. Aalborg, den 10de Novbr. 1845. A. Morch. Posten, som skal være bleven opholdt ved Taage og ankom Kl. 1, bringer, ved flygtigt Gjennemsyn af Bladene, intet væsentligt Nyt. J England var endnu ingen Beslutning tagen med Hensyn til fri Kornindførsel og det ene Cabinetsraad havde afløst det andet uden at kunne komme til noget Resultat; men Nøden skildres i Jrland som meget stor og man venter Parlamentet uopholdelig indkaldt.
Aalborg Stiftstidende, 1845-11-10
Kbhvns Børscours, d. 7de Novbr. Hamb. k. S. 196. N. Spdlr. – a – Rd. Sv. Sdl. 46 1/2 a 46 1/2 Rbs. 4 pCt. kgl. Obl. 103 1/2 a 102 1/3 Rd. Nationb. Obl. af 1820 - - Rd. r. S. Rigsbank. Obl. af 1818, – a - Rbd. r. S. Bankactier 158 a 157 3/4 Rbd. r. S.
Aalborg Stiftstidende, 1845-11-10
Hamborg Børscours, den 7de Novbr. Bordeaux 190 1/2. Petersborg 33. London k. S. 13 Mk. 8 1/4. Madrid, 45. Lissabon 47 1/2. Amsterdam k. S. 36. 50. Spec. 1 1/4 bedre. Louis, & Frederiksdorer 11 Mk. 1 s. Trykt med Hurtigpresse i Udgivernes Officin.
Aalborg Stiftstidende, 1845-11-11
Stiftstidende. AalboAdresse-Avis. No 224. Aar 1845. Tirsdagen den 11te November.
Aalborg Stiftstidende, 1845-11-11
Denne Avis, som udgives af Jens Chr. Borch & Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-11-11
Udlandet. Den franske Nationals Beretning om de af Regjeringen hemmeligholdte uheldige Depescher fra Algerien stadfæste sig, idet Abdel Kader er stærkt i Begreb med at føre Stammerne over imod Marokko og der grunde en selvstændig Stat. Et Rygte fortæller, at Emiren har 1500 Fanatikere til sin Disposition, der ere villige til for hver Priis at dræbe de franske Prindser med andre Notabiliteter, der maatte vise sig i Afrika. Hertugen af Montpentsiers Overreise skal ogsaa af denne Grund være bleven opsat.
Aalborg Stiftstidende, 1845-11-11
Den hollandske Regjering har tilstaaet overordentlige Fordeele ved Overførelsen af Riis fra Colonierne til at afhjælpe Trangen paa Levnetsmidler.
Aalborg Stiftstidende, 1845-11-11
J Schweizer-Cantonet Luzern, ved Jesuitismens Arne luer det paany. Man har udfundet den jesuitisksindede Raadsherre Leus Morder, som har udsagt, at have udøvet Mordet, tilskyndet af det modsatte Parties Pengeløfter, og den bekjendte Dr. Casimir Pyffer er, som Følge af Morderens Erklæring, bleven arresteret. Det liberale Parti erklærer imidlertid hele Morderudsagnet for en jesuitisk udpresset Tilstaaelse.
Aalborg Stiftstidende, 1845-11-11
J den russiske Provinds Liefland gaae Bønderne i Skareviis over til den græske Kirke, ikke fordi de ere utilfredse med deres Fædres Tro, men fordi den Tro vel ikke uden udvortes Jndflydelse – er faret i dem, at de slippe for Hoveri naar de blive græsk-catholske. De ville imidlertid nok snart komme ud af deres Vildfarelse, thi Aaget vil neppe med den nye Cultus blive taget dem af Nakken. Den græske Kirke skal forøvrigt ved denne Proselytisme en gros have vundet 10,000 Medlemmer.
Aalborg Stiftstidende, 1845-11-11
Engelske Beretninger fra Kaukasus lyde anderledes end de St. Petersborger Bulletiner. Efter Times har nemlig Woronzow ganske maattet opgive Offensivkrigen, efter at det sidste Feldtog har kostet Russerne over 13,000 Mand foruden de Saarede og Syge, som fylde Hospitalerne, medens 5000 Md. allerede skulle have maattet bukke under for Feberen. Den tappre og udholdende Scham har faaet Forstærkning fra de leshiske Stammer under Daniel Begs Commando. Fyrst Woronzow har med bedrøvet Mine holdt Jndtog i Tiflis for der at opslaae sit Vinterqvarteer.
Aalborg Stiftstidende, 1845-11-11
Dronningen af Spanien har ingen Ro for at blive forlovet, snart med den Ene og snart med den Anden, og den prindselige Concurrence synes at være i stærk Beskjæftigelse.
Aalborg Stiftstidende, 1845-11-11
Den sidste Relation giver Jsabella en neapolitansk Prinds Hertugen af Trapani, til tilkommende Ægtefælle.
Aalborg Stiftstidende, 1845-11-11
Den preussiske Finantsminister har tilladt Jndbetaling af Skatter i Bankdepositobeviser, som de Skatte dende mod Discontopapirer erholde i Banken, hvorved en Lettelse er ydet, der i andre Stater fortjener Efterlignelse. Jdet Hele sporer man, navnlig i nærværende Periode, i Preussen den gavnlige Indflydelse af et selvstændigt Handelscollegiums Virken.
Aalborg Stiftstidende, 1845-11-11
Den jødiske Reformforening i Frankfurt om Main har nu besluttet, at indføre Gudstjeneste om Søndagen.
Aalborg Stiftstidende, 1845-11-11
Beretninger fra Hessen omtale den eventuelle danske og hessiske Tronfølgers, Prinds Frederiks, forestaaende Forlovelse med en russisk Prindsesse. Da den græske Kirkes Forbud imod Ægteskab med en afdød Kones Søster forhinder en Forbindelse med Prindsesse Olga, vil Prindsen kun beholde Valget imellem en af Storfyrst Michaels Døttre, Den første Snee er falden i Königsberg den 2den ds. og Dagen efter havde man uophørlig Snee med Frost. Wienernes Glæde varede uheldigviis kun kort, thi Kartoffelsygdommen har nu ogsaa viist sig paa flere Steder i Østerrig. – Folkemængden i det samlede østerrigske Monarchie er i de sidste 25 Aar stegen 24 Procent og beløber sig nu til 38 Millioner.
Aalborg Stiftstidende, 1845-11-11
Den hannoveranske Regjering har benaadet en af Fangerne fra de Göttingske Uroligheder i Anledning af Grundlovens Omstyttelse, Dr. Seidensticker, imod at han begiver sig til Amerika. Hans stakkels Familie er under hans lange Fangenskab forarmet.
Aalborg Stiftstidende, 1845-11-11
Atter ere to Jernbaner aabnede, nemlig i det Toscanske fra Pisa til Pondedera og i Schlesien fra Oppeln til Königsbütte.
Aalborg Stiftstidende, 1845-11-11
I Dublin er nu det store Folkemøde blevet afholdt under Medvirkning af O'Connell, Hertugen af LeinsterGrattan og flere anseete Mænd, og hvori besluttedes følgende Andragender til Regjeringen: 1) At Folket beskjæftiges ved offentlige Bygningsforetagender (navnlig ved Realisation af flere foreslaaede Jernbaner), at alle Havne aabnedes for fri Jndførsel af Levnetsmidler og Kornudførselen forbydes, at der anlægges offentlige Kornmagaziner, at Brændeviinsbrænding forbydes og 1 Million Pd. Sterling laanes til Jndkjøb af Kornvarer. Vicekongen modtog Andragenderne til Jnd sendelse, men tvivlede om noget Resultat for Parlamentet, var sammentraadt.
Aalborg Stiftstidende, 1845-11-11
J Leipzig er man bleven saa bange for Lyset, at man endog har forbudt at tænde Faklerne ved sidste Rectoratsskifte. De Dresdenske Kanoner har man derimod ladet blive for dog at kunne gjøre lyst ved forefaldende Leilighed. J Dresden formørkes ogsaa Horizonten meer og meer og man har endog forbudt "Solen", rigtignok ikke den paa Himmelen, men et Tidsblad og det eneste, Publicum endnu havde Lyst til at læse. Den sachsiske Presse beskjæftiger sig altsaa for nærværende Tid med at tie og paa Landdagen snakker man saa meget desto mere. - Den sachsiske Stænderforsamling, der ellers synes at kunne have besynderlig godt af at feie for sin egen Dør, har nu ogsaa istemt det schleswig-holsteinske Ramaskrig idet en Deputeret Scharf paa en meget skarp, men lidet skjærende, Maade henviste til Hertugdømmerne Slesvig=Holsteen og Lauenborgs Skjæbne, hvis "Selvstændighed var bleven garanteret ved Forbundsbeslutninger og dog af den danske Regjering ikke respecteredes, ligesom han heller ikke ansaae det for ligegyldigt, om det er Tydske eller Danske, der beherske Nordsø Havnene ved Tydsklands Kyster!
Aalborg Stiftstidende, 1845-11-11
Theologisk Embedsexamen. D. 6te Novbr.: C. C. Kirketer Hand ill. (Spec. Script. lande dignum. P. B. Heerup Haud. ill. D. 7de. C. H. C. Schierning Land. L. J. N. Krog Hand. ill. En Non cont. (Berl. Tid.)¬
Aalborg Stiftstidende, 1845-11-11
- Dansk juridisk Exammen. D. 7de Nov.: A. Langballe, C. S. Ravnkilde, P. C. Jacobsen og C. C. Hanson, Beqvem.
Aalborg Stiftstidende, 1845-11-11
- Den af Hr. Siegfr. Salomon componerede Operette: "Hjertet paa Prøve, Texten af Th. Overskou, er nu antagen til Opførelse paa det kgl. Theater. (O. Th. Av.) Rudolf Meyers Debut som Tenorsanger i "den hvide Dame" vil enten i Slutningen af denne eller i Begyndelsen af næste Maaned komme til Opførelse. Endnu i denne Maaned imødesees Opførelsen af et nyt anonymt Lystspil: Hr. Rasmussen. (Flyvep.)
Aalborg Stiftstidende, 1845-11-11
Jfølge et hertil ankommet Privatbrev er vor yndede Dandserinde, Jfr. Fjeldsted, i betydelig Bedring. Hun mener til førstkommende Foraar at retournere hertil og igien optræde. (S. Bl.) Ravnkildes Claveer-Composition vil med det Første udkomme ved Hjælp af Musikforeningens Understøttelse. (S. Bl.
Aalborg Stiftstidende, 1845-11-11
Befordringer og Afgang. D. 6te ds er forhenv. Capellan L. C. B. Fog besk. til pers. Capellan hos Sognepræsten for Gudbjerg i Fyen, H. Wandall og Cand.
Aalborg Stiftstidende, 1845-11-11
theol. J. From til pers. Capellan hos Sognepræsten for Vordingborg og Kastrup i Sjælland, E. From. S. D.